Այսպես՝ արդեն 121 տարի ԱՄՆ Թեքսաս նահանգի Ավրորա փոքրիկ քաղաքում է գտնվում մի առեղծվածային գերեզման: Պատմում են, որ այդ քաղաքում 1897թ. ապրիլի 17-ին «թռչող ափսե» է կործանվել: Ականատեսների պատմելով՝ տեղի ագարակատերերից մեկի հողմաղացին է բախվել չճանաչված թռչող առարկա և հայտնվել գետնին: Ապշած քաղաքացիները մոտեցել են այդ աներևակայելի օդանավի բեկորներին և դրանց մեջ նկատել կարճահասակ մոխրագույն հումանոիդի մարմին: Իրար հետ խորհրդակցելով՝ աստվածավախ ամերիկացիները եկվորին քրիստոնեական կարգով հուղարկավորել են տեղական գերեզմանատանը (տեղեկացնում է esoreiter.ru պարբերականը):